Siri Aksi-Langsung Netflix “One Piece” Tambah Pelakon Morgan Davies & Ramai Lagi
Siri aksi-langsung Netflix On Piece menambah enam lagi pelakon dalam projek mereka, termasuklah Morgan Davies (Evil Dead Rise), Ilia Isorelýs Paulino (The Sex Lives of College Girls, Me Time), Aidan Scott (Action Point, Between the Devil), Jeff Ward (Brand New Cherry Flavor, Hacks), McKinley Belcher III (Ozark, The Good Lord Bird), dan Vincent Regan (300, Troy), lapor Variety. The Sex Lives of College Girls, Me Time Davies akan memainkan peranan sebagai Koby dengan Paulino sebagai Alvida, Scott sebagai Helmeppo, Ward sebagai Buggy, Belcher sebagai Arlong, dan Regan sebagai Garp. Penambahan baharu ini akan sertai Iñaki Godoy, Mackenyu, Emily Rudd, Jacob Romero Gibson, dan Taz Skylar dalam siri 10-episod ini. Siri ini akan ditulis oleh Steven Maeda (The X-Files), yang juga akan bertindak sebagai showrunner dan penerbit eksekutif, bersama dengan penulis Matt Owens (Agents of SHIELD) yang juga penerbit eksekutif. Mereka disertai oleh Marty Adelstein dan Becky Clements dari Tomorrow Studios (Snowpiercer, Cowboy Bebop), yang juga akan menerbitkan siri ini bersama pengarang manga asal Eiichiro Oda. Siri aksi langsung One Piece berdasarkan manga ikonik Jepun karya Oda dengan nama yang sama yang mengikuti kisah Monkey D. Luffy, ketua kru lanun, Straw Hat Pirates, yang mendapat kuasa untuk mengubah tubuhnya menjadi getah selepas makan “Buah Iblis,” dan meneroka dunia luar biasa pulau-pulau eksotik dan lautan luas untuk mencari khazanah legenda yang dikenali sebagai “One Piece” untuk menjadi Raja Lanun seterusnya.